《同弋阳李少卿宿莲塘寺次古诗韵 其二》
明代·韩雍

山寺岧峣倚碧峰，偶来假榻快心胸。行营漏起三吹角，古殿香然一扣钟。

故旧情深欢会合，圣明恩重幸遭逢。素餐却念农家苦，烟火东林尚夕舂。

作者简介：（1422—1478）明苏州府长洲人，字永熙。正统七年进士，授御史。巡按江西，黜贪墨吏数十人。景泰时擢广东副使，巡抚江西。劾奏宁王朱奠培不法状，后被宁王诬劾，夺官。后再起为大理少卿，迁兵部右侍郎。宪宗立，以牵累贬官。会大藤峡徭、僮等族民众起事，乃改以左佥都御史，参赞军务，督兵镇压。迁左副都御史，提督两广军务。有才略，治军严，而谤议亦易起。为中官所倾轧，乃致仕去。有《襄毅文集》。